**Best før, men like god etter**

Ære? Kva betyr det? Eigentleg. Det er eit ord eg aldri blir riktig klok på. Ingen gir meg det same svaret. I følje Wikipedia er ære eit gamalt norrønt omgrep for vørdnad, heider, godt namn og rykte, hyllest, ros eller liknande. Den forklaringa gjer meg ikkje mykje klokare. For meg høyrest det rett og slett ut som eit omgrep som har gått ut på dato! Noko som har lege litt for lenge bakarst i kjøleskapet og som eg aldri har hatt bruk for meir enn den eine gongen eg skulle prøve ut mormors gamle oppskrift på ostekake med gamalmjølk i. Heilt ærleg har eg ikkje akkurat høyrt det ordet blitt brukt mange gongar heller. Bortsett frå på nyheitene da, der har eg høyrt masse! Om æresdrap og ære-brott i andre kulturar, men ikkje i Noreg. Ikkje i sekulære Noreg. Slike gamle vikingomgrep har vi lagt på hylla for lenge sidan. Eller tar eg feil?

Eg legg ikkje skjul på at eg er redd for banehogg dersom eg ser ein mann med kniv gå ned Karl Johans gate i Oslo. Og eg haltar så mykje eg vil når eg ikkje klarar å gå, sjølv med to jamlange bein. For om eg hadde halta med ein stor svull på beinet, ville nok den mest normale mann i gata latt seg overrumple og undre seg over om eg ikkje hadde tatt litt tidleg halloween i år. Eg er trass alt ikkje viking, eg er ingen Gunnlaug eller Ravn. Ikkje bryr eg meg om eg får meg ein spinkel mann til kar som naboen synst er stygg heller. For min nabo bryr seg ikkje ein smule om det han, ikkje familien hans heller. Det gir meg ikkje meir ære om eg har ein stor flott kar. Deter ganske sjølvsagt at ingen bryr seg. Ikkje i 2022. Ære har jo trass alt gått ut på dato. Det er openbert. For lenge sida. I alle fall den her æra. Eller lyg eg no?

For når eg spurte søster mi fekk eg eit heit anna svar. Ho sa *‘er ikkje dei som har ære sånne som har masse følgjarar og likes og sånt på Instagram’*. Ha ha ha PÅ INSTAGRAM. Eg måtte berre le litt. Herregud, ære handlar vel ikkje om Instagram? Men ho har kanskje litt rett? For på Instagram viser ein no ikkje at ein

haltar. Nei, der skal ein danse på roser sjølv med begge beina kappa av. Ein skal vise at ein er sterkare, sunnare, trener meir enn alle andre og har plenty med venner. Ein kan jo berre redigere på seg nye bein! Så får ein eit dryss med likes og nye følgjarar. Er det det som ein meiner med ære i dag? Kanskje ære er litt meir eit sånt ‘best før men like god etter’ omgrep?

Eg lyg kanskje litt. For kven har ikkje høyrt om dei stakkars jentene som blir sendt til Afghanistan, straffa og gifta bort med tvang og trua med døden for å ha brote familiens ære i andre kulturar. FN skriv i alle fall at 5000 kvinner blir drepe for ære kvart år i verda.(Wikipedia, 2022) Er det sant? Eg vil ikkje tru det. Men eg må. Eg har sett det på film, inspirert frå verkelegheita. Ei jente blei nesten drepe for å ha øydelagt æra til familien, berre for å ha blitt sett med ein norsk gut, ugift. Ei skam i deira kultur. Dei kunne ikkje vise sine ansikt meir. *‘Hva vil folk si’*, heiter filmen. Er verkeleg kva andre folk seier meir verdt enn liv? Er det det ære handlar om? Det jo heilt sinnsjukt.

Men ikkje noko nytt eigentleg. Det er trass alt ein gammal tradisjon i norsk kultur og. Gunnlaug, Ravn og alle andre vikingar i alle sagaer drap for ære. Folk gjer det framleis. For å male overflata i gull. Men det verkar som dei alle har eit slags felles ideal. At dei skal ha kone eller mann, vere velutdanna og tru til sin familie. Slik var det med vikingane og. Dei skulle vere sterk, mektig og ha vakker kone. Ære var makt, stoltheit, respekt. Gjorde ein person noko skamfullt gjekk det

utover heile familien. To ulike tider, men likt likevel. Å tape ære, det er som å springe i døden om ein ser på dei æressakene ein les i avisa i alle fall. Men treng ære verkeleg å vere så brutalt? I moderne Noreg drep vi vel ikkje for ære. Eg veit ikkje om vi har noko kollektivt ideal heller. Men samstundes verker det som vi er ganske opptatt av rykte. Overalt. På jobb. Skulen. Digitalt. Kan det også vere ære? Betyr det at æra i Noreg har endra seg?

Men eg eig jo ikkje ære. Eg har ikkje noko forhold til det omgrepet, om det no eksisterer i dag. Eg bryr meg ikkje om kva andre folk seier. Har eg alltid tenkt. Men eg innser at eg kanskje tar feil. Der det finst heider og ære finst det skam, har eg høyrt. Og det å skamme meg det har eg lært i barnehagen. Om ein ikkje høyrde etter, bar det til skammekroken. Eg skammar meg framleis om eg gjer noko mor mi ikkje synets er greitt, og om eg ikkje får til det eg forventar av meg sjølv. Ein ønskjer ikkje å skuffe dei som står seg nærast, det er klart. Ein ønskjer og ta val ein veit eller trur dei vil sette høgt. Gjorde eg noko bra i barnehagen, på skulen, heime eller i idretten fekk eg ros og løn. Det ville alle ha. Sant. Om skam er tap av ære, og ros går under ære må eg jo ha eit forhold til omgrepet likevel? Så det må bety at ære kanskje ikkje er heilt gått ut på dato da? For kva hadde eigentleg vore meininga med å gjere det som er rett utan anerkjenning frå andre?

For nokre veker sidan fekk søskenbarnet mitt lønsauke fordi ho var så flink til å jobbe. Ho blei rost og løna for å ha gjort noko bra. Handlar det også om ære? I så fall må ære kunne ha ein økonomisk betyding. Kanskje ære er stigen ein klatrar på i samfunnet? Ingen ære ingen makt. På Instagram er det dei med flest følgjarar som får mest sponsorar og lyttarar. Det folk ser på som gode prestasjonar blir også løna. Medan dårlege prestasjonar gjer berre at ein kjenner

på tap av ære. For eksempel i idrettar eller hobbyar eller i skulen. Når ein får ansiktet sitt på trykk i avisa for å ha gjort noko bra, vil nok folk tenkje godt om det namnet. Kanskje livet rett og slett er ei konkurranse om ære?

Tenk om ære kontrollerer oss? Liva våre? Ubevisst? Altså eg hadde ikkje tatt dei vala eg har tatt om eg ikkje brydde meg om kva dei rundt meg synest. Om kva

familien synest. Kva læraren synest. Kva andre tenkjer. Eg har lært meg kva for ting som gjer at eg får betre eller dårlegare rykte blant ulike folk, i ulike situasjonar. Ein skal sjølvsagt ikkje nemne det ein skamma seg over. Det er klart.

Ein ønskjer berre å vise det som gir ein respekt. Om ingen hadde lært seg kva som gav ære hadde vel vi alle vore tjuvar og svindlarar. Men sidan skam er knytt til det å ikkje følgje normene og reglane i samfunnet og gir straff, så gjer ein ikkje det. Ein fryktar det. Ein fryktar å tape ære. Så kanskje ære er nødvendig sjølv om omgrepet er lagt litt under jorda? At ære er med på å sette grenser slik at vi ikkje får lyst til å gjere det som er galt? Men nokon gjer gale ting likevel. Er det fordi dei har andre syn på ære?

Eg veit ikkje lenger. Eg trudde det var noko felles, noko kollektivistisk. Æresomgrepet oppstod først som eit slags felles ideal knytt til korleis alle skulle vere. Men om det hadde vore slik i dag så hadde vel alle tatt dei same vala i livet? I dag har vi jo masse ulike ideal, men eg etterstrever ikkje det same som for eksempel kusina mi. Så kan vi framleis kalle det for å søke ære? Når det verkar så individuelt? Og når det er så annleis frå det opprinelege omgrepet? Noko andre ser på som ærefullt kanskje eg ser på som skammeleg. Da er det vanskeleg å vite kva som er rett.

Om ære fører til drap og sosial kontroll nokre stader, medan det fører til struktur og mål eller førebilete i livet andre stader, må det ha forskjellege betydingar. Men det kanskje botnar i det same? Kanskje vikinganes ære og skam samfunn eigentleg er det same som det vi i dag kallar normer, verdiar og reglar? Ære har kanskje alltid eksistert i ulike formar, berre at omgrepet er litt gøymd? Har det verkeleg gått ut på dato da eller har det berre fått ei vidare tyding? Ein kan trass alt bake kake med mjølk som har gått ut på dato.

**Kjeldeliste**

NDLA: «Hva vil folk si», ndla.no, <https://ndla.no/nb/subject:20/topic:1:193713/topic:1:193716/resource:78c43c61-f77e-4d95-ba6b-99570081b09c>   
[lest 21.2.2022]

NDLA: «Sagaen om Gunnlaug Ormstunge», ndla.no, <https://ndla.no/nb/subject:1:8bbcfdcb-2edc-4fc0-b8a4-f342514b9f20/topic:3:186579/topic:2:47954/resource:c93c0576-dbbf-48ee-858a-ede3541eaa19>

[lest 21.2.2022]

Wikipedia: «Honor killing», en.wikipedia.org, <https://en.wikipedia.org/wiki/Honor_killing>

[lest 21.2.2022]